《不倒翁》
清代·孙思敬

傀儡登场日，人情侮老翁。放颠非独醉，好弄有群蒙。

倾跌辞援手，昂藏见直躬。由来腰不折，休笑腹偏空。

鬓任添新雪，身羞拜下风。推排终莫屈，倔强孰能同。

潦倒嗤余子，支撑让此公。平生儿戏惯，可也忘顽童。

作者简介：孙思敬（1843-1891），字伯肃，又字俨若，无锡人。并沿袭了他父亲的堂号意园。廪贡生。文章道德见重当时，以设帐授徒为生，吴稚晖，丁云轩，俞仲还等皆其高足。去世时年仅48岁。在他去世四十多年后，其幼女孙卓如（画家，尤工花卉）搜集了他部分诗、书、画，编辑成《意园遗集》。